จวงซุ่นหวงกุ้ยเฟย

**จวงซุ่นหวงกุ้ยเฟย** (29 พฤศจิกายน 1822 - 13 ธันวาคม 1866) ตระกูลอูหย่า เป็นพระอัครราชเทวีในจักรพรรดิเต้ากวง พระนางมีพระชนมายุน้อยกว่าพระองค์ 40 ปี พระนางเป็นพระอัยยิกาในจักรพรรดิกวังซวี่ และเป็นพระปัยยิกาของจักรพรรดิองค์สุดท้ายแห่งราชวงศ์ชิง จักรพรรดิผู่อี๋ ผ่านพระโอรสของพระนางคือ ฉุนชินอ๋อง (อี้เซวียน)

## พระราชประวัติ

### ภูมิหลังครอบครัว
พระนามเดิมของจวงซุ่นหวงกุ้ยเฟยไม่ได้มีการบันทึกไว้ในประวัติศาสตร์

* **พระบิดา:** หลิงโช่ว (靈壽; 1788–1824) เคยดำรงตำแหน่งเจ้าหน้าที่ฝ่ายอักษรยศขั้นหก (筆帖式)
* **พระอัยกา:** ไป่ลู่ (百祿)
* **พระอัยยิกา:** ท่านหญิงโจว (周氏)
* **พระมารดา:** ท่านหญิงเวิง (翁氏)
* **พระอนุชา:** ซีหลิน (禧霖)

### รัชศกเต้ากวง
จวงซุ่นหวงกุ้ยเฟยประสูติเมื่อวันที่ 16 เดือน 10 ตามปฏิทินจันทรคติ ซึ่งตรงกับวันที่ 29 พฤศจิกายน ค.ศ. 1822 ในรัชสมัยปีที่ 2 ของจักรพรรดิเต้ากวง

*มีนาคม/เมษายน 1837: ท่านหญิงอูหย่าได้เข้าวังต้องห้ามและได้รับตำแหน่ง "หลินกุ้ยเหริน" จากจักรพรรดิเต้ากวง
*3 ธันวาคม 1837: พระนางถูกลดตำแหน่งเป็น "ซิ่วฉางไจ้"
*31 สิงหาคม 1839: พระนางได้รับการคืนตำแหน่ง "หลินกุ้ยเหริน" อีกครั้ง
*16 ตุลาคม 1840: พระนางได้ให้การประสูติ ฉุนชินอ๋อง องค์ชายเจ็ดอี้เซฺวียน (奕譞)
*พฤศจิกายน/ธันวาคม 1840: ท่านหญิงอูย่าได้รับการเลื่อนตำแหน่งเป็น "หลินผิน"
*24 มีนาคม 1842: ให้ องค์หญิงเก้ากู้หลุนโซ่วจวง(壽莊固倫公主, 1842–1884)
*มิถุนายน/กรกฎาคม 1842: ท่านหญิงอูย่าได้รับการเลื่อนตำแหน่งเป็น "หลินเฟย"
*14 มีนาคม 1844: พระนางได้ให้การประสูติ จงตวนจวิ้นอ๋อง องค์ชายแปดอี้เหอ (奕詥)
*15 พฤศจิกายน 1845: พระนางได้ให้การประสูติ ฝูจิ้งจวิ้นอ๋อง องค์ชายเก้าอี้ฮุ่ย(奕譓)
*มกราคม/กุมภาพันธ์ 1847: พระนางได้รับการเลื่อนตำแหน่งเป็น "หลินกุ้ยเฟย"
thumb|จักรพรรดิเต้ากวงทรงประทับอยู่กับจวงซุ่นหวงกุ้ยเฟยขณะทรงมีพระยศเป็นหลินกุ้ยเฟยทรงกำลังอุ้มองค์ชายแปดอี้เหอขณะทรงพระเยาว์ในอนาคตทรงมีพระยศเป็นตวนจวิ้นอ๋อง

### รัชศกเสียนเฟิง
เมื่อวันที่ 26 กุมภาพันธ์ ค.ศ. 1850 จักรพรรดิเต้ากวงสวรรคต และองค์ชายสี่ อี้จู้ ได้ขึ้นครองราชย์เป็น จักรพรรดิเสียนเฟิง ซึ่งพระองค์ได้พระราชทานตำแหน่งให้แก่ท่านหญิงอูย่าเป็น **"หลินกุ้ยไท่เฟย"**

### รัชศกถงจื้อ
เมื่อวันที่ 22 สิงหาคม ค.ศ. 1861 จักรพรรดิเสียนเฟิงสวรรคต และพระโอรสองค์แรกของพระองค์ **ไจ้ฉุน** ได้ขึ้นครองราชย์เป็น จักรพรรดิถงจื้อ ในเดือนพฤศจิกายนหรือธันวาคม ค.ศ. 1861 จักรพรรดิถงจื้อได้ทรงสถาปนาท่านหญิงอูหย่าขึ้นเป็น **"หลินหวงกุ้ยไท่เฟย"**

พระนางได้เสด็จสิ้นพระชนม์ เมื่อวันที่ 13 ธันวาคม ค.ศ. 1866 และได้รับพระสมัญญานามว่ารับพระนามว่า **"จวงซุ่นหวงกุ้ยเฟย"** และในปี ค.ศ. 1867 พระศพของพระองค์ถูกนำไปฝังที่สุสานมู่ของ สุสานหลวงตะวันตกแห่งราชวงศ์ชิง

### รัชศกกวังซวี่
วันที่ 25 กุมภาพันธ์ ค.ศ. 1875 ไจ้เทียน ซึ่งเป็นโอรสคนที่สองขององค์ชายอี้เซฺวียน ได้รับการสถาปนาขึ้นเป็น จักรพรรดิกวังซวี่ เพื่อแสดงความกตัญญูต่อพระอัยยิกาของพระองค์ จักรพรรดิกวังซวี่ได้เพิ่มเครื่องสักการะที่หลุมฝังพระศพของท่านหญิงอูหย่า และจัดพิธีบูชาบรรพบุรุษให้แก่พระองค์มากขึ้น

## ฐานันดรศักดิ์

###### '''รัชสมัยจักรพรรดิเต้ากวง (ครองราชย์ ค.ศ. 1820–1850):'''
* **ท่านหญิงอูหย่า** (烏亞施 ; ตั้งแต่ 29 พฤศจิกายน 1822)
* **หลินกุ้ยเหริน** (琳貴人 ; มีนาคม/เมษายน 1837)
* **ซิ่วฉางไจ้** (秀常在 ; 3 ธันวาคม 1837)
* **หลินกุ้ยเหริน** (琳貴人 ; 31 สิงหาคม 1839)
* **หลินผิน** (琳嬪 ; พฤศจิกายน/ธันวาคม 1840)
* **หลินเฟย** (琳妃 ; มิถุนายน/กรกฎาคม 1842)
* **หลินกุ้ยเฟย** (琳貴妃 ; มกราคม/กุมภาพันธ์ 1847)

###### '''รัชสมัยจักรพรรดิเสียนเฟิง (ครองราชย์ ค.ศ. 1850-1861):'''
* **หลินกุ้ยไท่เฟย** (琳貴太妃)

###### '''รัชสมัยจักรพรรดิถงจื้อ (ครองราชย์ ค.ศ. 1861–1875):'''
* **หลินหวงกุ้ยไท่เฟย** (琳太皇貴太妃 ; พฤศจิกายน/ธันวาคม 1861)
* **จวงซุ่นหวงกุ้ยเฟย** (莊順皇貴妃 ; ตำแหน่งหลังสิ้นพระชนม์, ธันวาคม 1866)

## พระราชบุตร

###### '''ในฐานะหลินกุ้ยเหริน (琳貴人):'''

* อี้เซฺวียน (奕譞) (16 ตุลาคม 1840 – 1 มกราคม 1891): พระโอรสองค์ที่ 7 ของจักรพรรดิเต้ากวง ได้รับการแต่งตั้งเป็น ฉุนจวิ้นอ๋อง (醇郡王) ในปี 1850 และเลื่อนขึ้นเป็น ฉุนชินอ๋อง (醇親王) ในปี 1872 หลังสิ้นพระชนม์ได้รับพระนามว่า ฉุนเสียนชินหวัง (醇贤亲王)

###### '''ในฐานะหลินผิน (琳嬪):'''

* องค์หญิงเก้ากู้หลุนโซ่วจวง (壽莊固倫公主) (24 มีนาคม 1842 – 11 มีนาคม 1884): พระธิดาองค์ที่ 9 ของจักรพรรดิเต้ากวง ทรงอภิเษกสมรสกับ เต๋อฮุย (德徽 ; ถึงแก่กรรมปี 1859) จากตระกูลปั๋วหลัวเท่อ(博罗特) ในเดือนธันวาคม 1859 หรือมกราคม 1860

###### '''ในฐานะหลินเฟย (琳妃):'''
* อี้เหอ (奕詥) (14 มีนาคม 1844 – 17 ธันวาคม 1868): พระโอรสองค์ที่ 8 ของจักรพรรดิเต้ากวง ได้รับการแต่งตั้งเป็น จงจวิ้นอ๋อง (鍾郡王) ในปี 1850 หลังสิ้นพระชนม์ได้รับพระนามว่า จงตวนจวิ้นอ๋อง (鍾端郡王)
* อี้ฮุ่ย (奕譓) (15 พฤศจิกายน 1845 – 22 มีนาคม 1877): พระโอรสองค์ที่ 9 ของจักรพรรดิเต้ากวง ได้รับการแต่งตั้งเป็น ฝูจวิ้นอ๋อง (孚郡王) ในปี 1850 หลังสิ้นพระชนม์ได้รับพระนามว่า ฝูจิ้งจวิ้นอ๋อง (孚敬郡王)

###### '''ในฐานะพระหลินกุ้ยเฟย (琳貴妃):'''
* แท้งพระครรภ์ (1848)

## พระฉายาลักษณ์

ไฟล์:寿庄公主.jpg|alt=shouzhuang|องค์หญิงกู้หลุนโซว่จวง หลังจากแต่งงาน
ไฟล์:1stPrinceChun2.jpg|ฉุนเสียนชินอ๋อง ลูกชายคนโตของจวงซุ่นหวงกุ้ยเฟย
ไฟล์:Fragment3Yihe.jpg|หลินกุ้ยเฟยกำลังทรงอุ้มองค์ชายแปดอี้เหอ, ในอนาคตคือ จงตวนจวิ้นอ๋อง


## ในวัฒนธรรมสมัยนิยม

หมวดหมู่:บาทบริจาริกาในราชสำนักชิง